Ronald Gavril şi Flavius Biea au cucerit centurile WBC Latino în gala de la Craiova
Pugiliştii români Ronald Gavril şi Flavius Biea au cucerit centurile WBC Latino, în gala Boxing Fighting Championship 5, desfăşurată în Sala Polivalentă din Craiova.
Gavril a câştigat prin abandon, în repriza a 7-a
Ronald „The Thrill” Gavril (37 ani) a câştigat prin abandonul mexicanului Carlos Gallego Montijo, în repriza a şaptea a meciului de la categoria semigrea, după ce acesta s-a accidentat la braţul stâng.
Gavril, care a dominat lupta, şi-a trecut în palmares a 25-a victorie la profesionişti (20 KO), el având şi trei înfrângeri.
Pentru mexican (26 ani) aceasta a fost a şasea înfrângere din cariera profesionistă (4 KO), palmaresul său fiind completat de 10 victorii (7 KO).
O victorie după şapte reprize (din zece programate) a obţinut şi Flavius Biea, la categoria mijlocie, argentinianul Jonathan Jose Eniz abandonând din cauza durerilor la umărul drept.
Timişoreanul a obţinut a 24-a sa victorie la profesionişti (12 KO), el suferind o singură înfrângere (KO). Eniz (29 ani) a ajuns la 20 de înfrângeri (7 KO), dar bilanţul său cuprinde şi 33 de victorii (15 KO).
Rezultate tehnice:
categoria grea (4 reprize)
Cristian Filip b. KO r.2 Igor Suvacarev (Serbia)
categoria uşoară (4 reprize)
Maike Cioacă b. KO r.1 Lucian Badea
categoria supermijlocie (4 reprize)
Mirel Drăgan b. RSCI r.3 Ionuţ Trandafir
categoria mijlocie (6 reprize)
Daniel Badulescu b. p. Kalin Simeonov (Bulgaria)
WBC Latino (10 reprize) – categoria mijlocie
Flavius Biea b. abandonul adversarului r.7 Jonathan Jose Eniz (Argentina)
WBC Latino (10 reprize) – categoria semigrea
Ronald Gavril b. abandonul adversarului r.7 Carlos Gallego Montijo (Mexic)
categoria mijlocie (6 reprize)
Claudiu Ienci b. p. Dmitri Protkunas (Estonia)
categoria mijlocie (6 reprize)
Amansio Paraschiv b. KO r.1 Krisztian Santa (Ungaria)
categoria super-pană (6 reprize)
James Chereji b. KO r.1 Cesar Ignacio Paredes (Peru)